Lubin (hora)
Lubin (němsce Thromberg abo Drohmberg, Thronberg, Traumberg) je 432 metrow wysoka hora we Łužiskich horach Budyskeho wokrjesa. Wón twori „róžkowy stołp“ Čornobóskeho rjećaza a leži cirka šěsć kilometrow juhozapadnje Budyšina; sewjerowuchodnje Budestec, wuchodnje Rašowa, juhowuchodnje Bělšec a Lubjenca, južnje Bónjec a sewjerozapadnje Kózłow. Najbliša susodna hora je Žmórc we wuchodźe.
Po powědkach je sydom serbskich kralow na horje pochowane a čaka tam hač k dnjej, na kotrymž serbski lud jich na pomoc woła.
spa_Latn szl_Latn szl_Latn